Алвес Дани

**Дани Алвес** (порт.-браз. Dani Alves; тулы исеме **Даниэл Алвес да Силва** (порт.-браз. Da Daniel Silva Alves); 6 май, 1983 йыл, Жуазейру, Баия, Бразилия) — Бразилия футболсыһы, «Сан-Паулу» һаҡсыһы. Күп тренерҙар, футболсылар һәм футбол функционерҙары уны донъяның иң яҡшы һаҡсыларының береһе тип иҫәпләй. Карьераһында 40 титул яулап, тарихта иң титуллы футболсы булып тора.

Бразилияның «Баия» клубы тәрбиәләнеүсеһенең 2001 йылда дебюты була. Бер йылдан ул Испанияның «Севилья»һына күсә, унда алты миҙгелдә ике УЕФА кубогын (2005/06, 2006/07), Испания Кубогын (2006/07) һәм Испания Суперкубогын (2007), шулай уҡ УЕФА Суперкубогын (2006) ала. 2008 йылдың йәйендә биш йылға контракт төҙөп, «Барселона»ға күсә. Уның трансферы 35,5 миллион миллион евроға тора, ә Дани үҙе клуб тарихында иң ҡиммәтле һаҡсы була. Беренсе миҙгелдә үк яңы команда менән Испания чемпионатын, Испания Кубогын һәм УЕФА-ның Чемпиондар лигаһында еңеп «алтын хет-трик» эшләй. Һуңыраҡ был трофейҙарға Испания Суперкубогы УЕФА Суперкубогы һәм клубтар араһында донъя чемпионатында еңеүҙәр өҫтәлә. Һигеҙ миҙгел эсендә «Барселона» составында һаҡсы барлығы 23 трофей яулай. 2016 йылдың йәйендә Туриндың "Ювентус"ына күсә, уның составында Италия чемпионатын һәм еңеүсе Ил Кубогын ала. 2019 йылдың 1 авгусында өс йыл ярымға Бразилияның «Сан-Паулу»һы менән килешеү төҙөй.

## Клуб карьераһы

### Баия
Даниэл карьераһын Бразилияның «Баия» клубында башлай һәм бер аҙҙан Европала скауттары менән алмаштырыла; 2002 йылда Бразилия йыйылма командаһы өсөн сығыш яһағандан һуң, Даниэл алты айға Испанияның «Севилья» командаһы менән килешеү төҙөй.

### Севилья
2003 йылда Бразилия йыйылма командаһы менән йәштәрҙең донъя чемпионатында ҡатнаша. Турнирҙа Даниэль үҙен яҡшы күрһәтә, йыйылма командаһы еңеүсе була, ә Даниэл турнирҙың иң яҡшы өс уйынсыһы рәтенә инә. Бынан һуң «Севилья» Даниэлдың трансферын һатып ала. 2006 йылдың декабрендә Даниэль «Севилья» менән 2012 йылға тиклем яңы контрактҡа ҡул ҡуя. 2006/07 йылдар миҙгелендә Алвес 47 уйында ҡатнаша, 5 гол индерә.

### Барселона
2008 йылдың 7 июнендә Даниэлды «Милан»ға күскән Джанлука Дзамбротт урынына «Барселона» һатып ала. Трансфер суммаһы 32 млн евротәшкил итә, контракт 5 йылға төҙөлә. Клубтан китергә теләге булыуға ҡарамаҫтан (ул бер йыл элек күсергә уйлай; әммә уны көсөргәнешле һәм оҙайлы һөйләшеүҙәрҙән һуң алып ҡалалар), матбуғат конференцияһында Даниэл, «Севилья»ға малай булып килгәйнем, ир-ат булып китәм, тигәндә күҙ йәштәрен тыя алмай.

Клуб өсөн беренсе уйынын Алвес Испания чемпионатында «Нумансия»ға ғаршы уйнай һәм ҡунаҡтарҙан 0:1 иҫәбенә еңеләләр.

"Барселона"ла Испания чемпионаттарындағы һәм УЕФА чемпиондары лигаһындағы бер нисә еңеүҙе лә индереп, 23титул яулай.

2019 йылда Дани Алвес «Барселона»ға ҡатырға теләк белдерә һәм үҙен клубҡа тәҡдим итә.

### Ювентус
2016 йылдың йәйендә Туриндың "Ювентус"ына ирекле агент хоҡуғында күсенә. 2017 йылдың 17 майында Италия Кубогы финалында «Лацио»ға ҡаршы уйнап, беренсе голын индерә (2:0). Миҙгел тамамланғанда бразидлиялы Италия клубынан китеүен белдерә.

### Пари Сен-Жермен
2017 йылдың 12 июлендә «Пари Сен-Жермен» уйынсы менән килешеүгә ҡул ҡуйыу тураһында иғлан итә. Һаҡсы француз командаһы менән 2019 йылдың 30 июненә тиклем килешеү төҙөй һәм командаға ирекле агент хоҡуғында күсә. Июнь аҙағында ике яҡтың килешеүе һөҙөмтәһендә 2016 йылдан алып составында сығыш яһаған «Ювентус» менән контрактын өҙә. 2019 йылдың 23 июнендә ПСЖ-нан китеүе хаҡында иғлан итә.

### Сан-Паулу
2019 йылдың йәйендә Дани Алвес Бразилияның Сан-Паулу клубы менән 3 йылға контракт төҙөй. Уның яңы командалағы презентацияһына 45 мең көйәрмән килә. 2019 йылда Бразилия чемпионатының 15-се туры матчында Дани Алвес «Сан-Паулу» өсөн дебют матчында гол индереп билдәле була.

## Йыйылма командалағы карьераһы
Бразилия йыйылма командаһы өсөн Алвес Эквадор йыйылма командаһына ҡаршы иптәштәрсә матчта алмашҡа сығып уйнай; өс көндән һуң уның төп составында Кувейтҡа ҡаршы иптәштәрсә матчта дебют үткәрә. 2007 йылдың 15 июлендә Америка кубогы финалда Аргентинаға ҡаршы уйында һаҡсы һөҙөмтәне хәл иткән туп индерә. 2016 йылдың 16 ноябрендә Даниэл Алвес 2018 йылда Донъя чемпионатының Перу йыйылма командаһына ҡаршы һайлап алыу матчында Бразилия йыйылма командаһы өсөн 100-сө матчын үткәрә. Уйын «пентакампиондарҙың» 2:0 иҫәбенә еңеүе менән тамамлана.

2019 йылдың йәйендә Даниэл Бразилияла үткән Америка кубогында ҡатнашыу өсөн йыйылма команда капитаны итеп саҡырыла. Перуға ҡаршы төркөмдә өсөнсө матчта 53-сө минутта гол индерә, ә Бразилия йыйылма командаһы 5:0 иҫәбенә еңә. Аргентинаға ҡаршы ярымфинал уйындарында Алвестыңуңышлы уйыны дәғүәсене 2:0 иҫәбенә еңеү мөмкинлеге бирә, ә футболсыосрашыуҙың иң яҡшы уйынсыһы булып таныла. Турнир йомғаҡтары буйынса иң яҡшы уйынсы призын ала.

## Ҡаҙаныштары

### Командала

 **«Баия»**

* Баия штаты чемпионы: 2001
* Төньяҡ-Көнсығыш кубогы **(2)**: 2001, 2002

 **«Севилья»**

* Испания кубогы : 2006/07
* Испания Суперкубогы эйәһе: 2007
* УЕФА кубогы эйәһе **(2)**: 2005/06, 2006/07
* УЕФА суперкубогы эйәһе: 2006
* **Йәмғеһе: 5 трофей**

 **«Барселона»**

* Испания чемпионы **(6)**: 2008/09, 2009/10, 2010/11, 2012/13, 2014/15, 2015/16
* Испания кубогы **(4)**: 2008/09, 2011/12, 2014/15, 2015/16
* Испания Суперкубогы эйәһе **(4)**: 2009, 2010, 2011, 2013
* УЕФА чемпиондары лигаһы еңеүсеһе **(3)**: 2008/09, 2010/11, 2014/15
* УЕФА суперкубогы эйәһе **(3)**: 2009, 2011, 2015
* Донъя чемпионаты клубы еңеүсеһе **(3)**: 2009, 2011, 2015
* **Йәмғеһе: 23 трофей**

 **«Ювентус»**

* Италия чемпионы: 2016/17
* Италия кубогы : 2016/17
* **Йәмғеһе: 2 трофей**

 **«Пари Сен-Жермен»**

* Франция чемпионы **(2)**: 2017/18, 2018/19
* Франция кубогы эйәһе: 2017/18
* Франция лигаһы кубогы эйәһе: 2017/18
* Франция Суперкубогы эйәһе **(2)**: 2017, 2018
* **Йәмғеһе: трофей 6**

 **Бразилия йыйылма командаһы**

* Америка Кубогы эйәһе **(2)**: 2007, 2019
* Конфедерация кубогы эйәһе **(2)**: 2009, 2013
* **Йәмғеһе: 4 трофей**
* **Карьера өсөн барлығы: 40 трофей**

**Бразилия йыйылма командаһы (20 йылға тиклем)**

* Йәштәр донъя чемпионаты еңеүселәре: 2003

### Шәхси
* Испания чемпионатының иң яҡшы һаҡсыһы: 2008/09
* Америка кубогының иң яҡшы уйынсыһы: 2019
* УЕФА версияһы буйынса XXI быуаттың символик йыйылма командаһы составына инә
*  версияһы буйынса Европа символик йыйылма командаһы составына инә (**6**): 2006/07, 2008/09, 2010/11, 2011/12
* ФИФА версияһы буйынса донъя символик йыйылма командаһы составына инә (**8**): 2009, 2011, 2012, 2013, 2015, 2016, 2017, 2018
* УЕФА версияһы буйынса донъя символик йыйылма командаһы составына инә (**4**): 2009, 2011, 2015
* L Équipe версияһы буйынса йылдың символик йыйылма командаһы составына инә (**2**): 2007, 2011
* ФИФА версияһы буйынса 2013 йылда Конфедерация кубогы символик йыйылма командаһы составына инә

## Шәхси тормошо
Алвес Динора Сантана менән 3 йыл никахта була, уларҙың 2 балаһы — ул Даниэл (атаһы хөрмәтенә исеме) һәм ҡыҙы Виктория тыуа, әммә 2011 йыл аҙағында никахтары тарҡала. Алвес яңы әхирәте — Бразилия актрисаһы Таиш Карвальо барлыҡҡа килә. 2015 йылдан Испания менән моделе Джоана Санс менән осраша.

## Сығыштары статистикаһы

### Йыйылма команда өсөн сығышы
2019 йылдың 13 октябрендә яңыртылған

#### Йыйылма команда өсөн матчтар һәм голдар
2017 йылдың 23 мартында яңыртылған

## Иҫкәрмәләр